นาซาตั้งเป้าสำรวจดินดอนสามเหลี่ยม บนดาวอังคาร
แอ่งเยเซโร (Jezero Crater) ที่มีความยาว 45 กิโลเมตร อดีตเคยเป็นทะเลสาบโบราณบนดาวอังคาร ซึ่งนักวิทยาศาสตร์ให้ความสนใจเนื่องจากพบร่องรอยแหล่งน้ำมีลักษณะเป็นทางน้ำ ที่สำคัญคือทับถมกันเป็นดินดอนสามเหลี่ยม ซึ่งธรณีสัณฐานดังกล่าวทำให้ย้อนกลับไปเมื่อประมาณ 3,600 ล้านปีที่ผ่านมา เป็นช่วงที่พื้นผิวดาวอังคารจะค่อนข้างอบอุ่นและเปียกชุ่ม จึงมีความเป็นไปได้มากที่แอ่งเยเซโรจะสะสมตะกอนไว้อย่างมาก,องค์การบริหารการบินและอวกาศแห่งชาติสหรัฐอเมริกา หรือองค์การนาซา เผยว่า ลักษณะของเปลือกดาวอังคารบริเวณแอ่งเยเซโร อาจให้คำตอบเกี่ยวกับ วิวัฒนาการของดาวเคราะห์และทางธรณีวิทยาได้ โดยวางแผนส่งหุ่นยนต์โรเวอร์ตัวใหม่ชื่อมาร์ส 2020 (Mars 2020) ไปสำรวจแอ่งเยเซโร พร้อมกับอาศัยข้อมูลในการศึกษาจากหุ่นยนต์คิวริออสซิตี้ โรเวอร์ (Curiosity rover) ที่ได้สำรวจแอ่งเกล (Gale Crater) ของดาวอังคารมาตั้งแต่ พ.ศ.2555,นักวิทยาศาสตร์เผยว่าหุ่นยนต์โรเวอร์รุ่นใหม่จะถูกส่งไปในปีพ.ศ.2563 เพื่อช่วยหาหลักฐานของสิ่งมีชีวิตที่อาจมีชีวิตอยู่เมื่อหลายพันล้านปีที่แล้วในแอ่งที่เคยเป็นทะเลสาบ ซึ่งเชื่อว่ามีความลึก 250 เมตร ซึ่งดินดอนสามเหลี่ยม ของแอ่งเยเซโรถือว่าเป็นหลักฐานที่ดีเยี่ยมสำหรับการตรวจหาสัญญาณบ่งชี้ถึงสิ่งมีชีวิตที่อาจมีอยู่ในทะเลสาบโบราณบนดาวเคราะห์สีแดงดวงนี้.
ลักษณะของเปลือกดาวอังคารบริเวณแอ่งเยเซโร อาจให้คำตอบเกี่ยวกับ วิวัฒนาการของดาวเคราะห์และทางธรณีวิทยาได้ โดยวางแผนส่งหุ่นยนต์โรเวอร์ตัวใหม่ชื่อมาร์ส 2020 (Mars 2020) ไปสำรวจ
ดาวอังคาร,ดินดอนสามเหลี่ยม,แอ่งเยเซโร,นาซา,โลกโศภิน,การศึกษา